Varroa
Varroa est genus Acarorum parasiticorum cum apibus consociatum et in sua propria familia, Varroidis, digestum. Genus ex Marco Terentio Varrone appellatur, erudito Romano et apiario.

Historia et mores 
Varroae corporeis apium adultorum et eorum puparum larvarumque fluidis vescuntur, et vira ferre possunt quae apibus praecipue nocent (e.g., virus alarum distortarum et virus paralysis acutae Israeliticum, et ergo in morbo collapsionis coloniarum implicantur.

Species huius generis, primum in Iava circa 1904 inventae, nunc in omnibus continentibus praeter Australiam adsunt. In Civitatibus Foederatis anno 1987, Nova Zelandia anno 2000, Britanniarum Regno (in Devonia) anno 1992 inventa est.

Species 
Genus Varroa has species continet:
 Varroa destructor Anderson & Trueman, 2000, parasitus acerbissimus
 Varroa jacobsoni Oudemans, 1904, benignior Apis ceranae parasitus
 Varroa rindereri de Guzman & Delfinado-Baker, 1996
 Varroa sinhai (Delfinado & Baker, 1974)
 Varroa wongsirii (Lekprayoon & Tangkanasing, 1991)

Notae

Nexus externi 

Acari
Apicultura
Genera animalium
Genera animalium ex hominibus appellata
Res naturales animalibus domesticatis infestae
Taxa Oudemans
Taxa 1904
Marcus Terentius Varro